L 110/46 Jurnalul Oficial al Uniunii Europene 1.5.2009 DECIZIA COMISIEI din 30 aprilie 2009 de completare a definiției deșeurilor inerte, în aplicarea articolului 22 alineatul (1) litera (f) din Directiva 2006/21/CE a Parlamentului European și a Consiliului privind gestionarea deșeurilor din industriile extractive [notificată cu numărul C(2009) 3012] (2009/359/CE) COMISIA COMUNITĂŢILOR EUROPENE, având în vedere Tratatul de instituire a Comunității Europene, având în vedere Directiva 2006/21/CE a Parlamentului European și a Consiliului din 15 martie 2006 privind gestionarea deşeurilor din industriile extractive şi de modificare a Directivei 2004/35|/CE (!), în special articolul 22 alineatul (1) litera (5, întrucât: (1) Articolul 3 alineatul (3) din Directiva 2006/21/CE prevede o definiție a deşeurilor inerte. (2) Scopul completării definiției deşeurilor inerte constă în stabilirea unor criterii și condiții precise în temeiul cărora deşeurile din industriile extractive pot fi consi- derate deşeuri inerte. (3) Pentru reducerea sarcinii administrative legate de punerea în aplicare a prezentei decizii, este adecvat din punct de vedere tehnic să se excepteze de la testarea specifică deşeurile pentru care sunt disponibile informații pertinente şi să se permită statelor membre să stabilească liste cu deşeurile care ar putea fi considerate inerte în conformitate cu criteriile stabilite în prezenta decizie. ( În vederea asigurării calității și reprezentativității informa- țiilor utilizate, prezenta decizie ar trebui aplicată în cadrul caracterizării deşeurilor, efectuată în conformitate cu Decizia 2009/360/CE a Comisiei (), și ar trebui să se bazeze pe aceleaşi surse de informații. (5) Măsurile prevăzute de prezenta decizie sunt conforme cu avizul comitetului instituit prin articolul 18 din Directiva 2006/12/CE a Parlamentului European şi a Consiliului (?), () JO L 102, 11.4.2006, p. 15. () A se vedea pagina 48 din prezentul Jurnal Oficial. () JO L 114, 27.4.2006, p. 3. ADOPTĂ PREZENTA DECIZIE: Articolul 1 (1) Deşeurile sunt considerate deşeuri inerte, în înțelesul arti- colului 3 alineatul (3) din Directiva 2006/21/CE, în cazurile în care sunt îndeplinite toate criteriile de mai jos, atât pe termen scurt, cât şi pe termen lung: (a) deşeurile nu vor suferi nicio dezintegrare sau disoluţie semnificativă sau orice altă modificare semnificativă care poate cauza un efect negativ asupra mediului sau poate dăuna sănătății umane; (b) deșeurile au un conținut maxim de sulf sub formă de sulfură de 0,1 % sau deşeurile au un conținut maxim de sulf sub formă de sulfură de 1 % și raportul potențialului de neutra- lizare, definit ca raportul dintre potențialul de neutralizare și potențialul acid şi stabilit în baza unei încercări statice prEN 15875, este mai mare de 3; (c) deşeurile nu prezintă niciun risc de autoaprindere și nu sunt inflamabile; (d) conținutul substanțelor potențial periculoase pentru mediu sau pentru sănătatea umană din deşeuri și, mai ales As, Cd, Co, Cr, Cu, Hg, Mo, Ni, Pb, V și Zn, inclusiv din orice particule fine separate de deşeuri, este suficient de redus pentru a reprezenta un risc nesemnificativ pentru oameni şi mediu atât pe termen scurt, cât şi pe termen lung. Pentru a fi considerat ca având un nivel suficient de scăzut pentru a reprezenta un risc nesemnificativ pentru oameni și mediu, conținutul acestor substanțe nu trebuie să depășească valorile-limită la nivel naţional pentru locaţiile identificate ca necontaminate sau nivelurile de fond naturale pe plan național pertinente; (e) deşeurile nu conțin niciun fel de produse utilizate în extracție și procesare care ar putea dăuna mediului sau sănătății umane. (2) Deşeurile pot fi considerate deșeuri inerte fără a fi supuse unor teste specifice dacă se poate demonstra, într-o măsură satisfăcătoare pentru autoritatea competentă, că criteriile stabilite la alineatul (1) au fost luate în considerare în mod adecvat și sunt îndeplinite în baza informațiilor existente sau a procedurilor sau schemelor valabile.